Държавен вестник, бр. 16, 2015 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  16
3. за дейностите по направление „биоло­
гично животновъдство“: 
а) копие на договор по чл. 21, ал. 1 и 2 – 
към „Заявлението за подпомагане“;
б) копие на сертификат съгласно чл. 33, 
ал. 1, т. 2 – поне веднъж от поемане на задъл­
жението, най-късно до 30 октомври на петата 
година от поемане на същото; 
в) копие от анекс по чл. 35, ал. 2, т. 3 – към 
заявленията по чл. 6, ал. 2.
Чл. 40. Държавен фонд „Земеделие“ – Раз­
плащателна агенция, може да поиска от 
земеделските стопани всички необходими до­
кументи, свързани с изпълнението на поетите 
задължения и предоставяне на плащанията. 
Документите се представят в срок до 15 ра­
ботни дни от датата, на която земеделският 
стопанин е получил искането от ДФЗ – РА.
Г л а в а  с е д м а
УСЛОВИЯ И РЕД ЗА ПОДАВАНЕ НА
ЗАЯВЛЕНИЕ ЗА ПОДПОМАГАНЕ
Чл. 41. Кандидатите за подпомагане по­
дават заявление за подпомагане съгласно 
изискванията на Наредба № 5 от 27.02.2009 г. 
Чл. 42. Първото подадено заявление за 
подпомагане по мярка „Биологично земеделие“ 
съгласно чл. 6, ал. 2 се счита и се отбелязва 
от кандидатите за подпомагане за „Заявление 
за подпомагане“ и „Заявление за плащане“.
Чл. 43. (1) Държавен фонд „Земеде­
лие“ – Разплащателна агенция, изпраща на 
кандидатите за подпомагане уведомителни 
писма за одобрените и неодобрените за учас­
тие площи, животни по мярка „Биологично 
земеделие“ в срок до 30 ноември на годината 
на подаване на „Заявление за подпомагане“.
(2) В случай на изискване на допълнителна 
информация или извършване на допълнителни 
проверки по съответното заявление писмата 
по ал. 1 се изпращат след приключване на 
проверките.
Чл. 44. Земеделски стопани, чиито парцели, 
животни или пчелни семейства са одобрени 
за подпомагане по дадено направление, мо­
гат да заявят дейности по ново направление, 
преди да е изтекъл периодът по чл. 6, ал. 1 за 
поетите задължения, като подадат ново „За­
явление за подпомагане“. Заявените парцели, 
животни и пчелни семейства се одобряват за 
участие от ДФЗ – РА.
Чл. 45. Кандидатите за подпомагане мо­
гат да правят промени в „Заявлението за 
подпомагане“ и „Заявлението за плащане“ 
по мярка „Биологично земеделие“ в срока и 
при условията по чл. 11 от Наредба № 5 от 
27.02.2009 г. 
Чл. 46. (1) Държавен фонд „Земеде­
лие“ – Разплащателна агенция, одобрява, 
намалява или отказва изплащането на го­
дишната финансова помощ след извършване 
на административни проверки и проверки на 
място за изпълнението на изискванията за 
подпомаганите дейности.
(2) При извършване на административните 
проверки по ал. 1 по дейности, свързани с 
плащане на брой пчелно семейство, ДФЗ – РА, 
използва наличната в регистъра на Българ­
ската агенция по безопасност на храните към 
датата на подаване на заявление от кандидата 
информация. 
(3) При извършване на административните 
проверки по ал. 1 по направление „биологично 
животновъдство“ ДФЗ – РА, използва налич­
ната информация в регистъра на Българската 
агенция по безопасност на храните към датата 
на подаване на заявление от кандидата, както 
и информацията към 80 дни след последния 
ден за подаване на заявленията за подпома­
гане съгласно чл. 12, ал. 2 от Наредба № 5 
от 27.02.2009 г. 
(4) Проверките на място се извършват 
съгласно Регламент (ЕС) 809/2014 за опреде­
ляне на правилата за прилагане на Регламент 
1306/2013 на Европейския парламент и на 
Съвета по отношение на Интегрираната сис­
тема за администриране и контрол, мерки за 
развитие на селските райони и кръстосаното 
съответствие.
(5) Държавен фонд „Земеделие“ – Раз­
плащателна агенция, писмено информира 
кандидатите за подпомагане за изплатената 
им финансова помощ. 
Чл. 47. (1) Кандидатите за подпомагане 
прилагат към заявлението за подпомагане 
документите, посочени в чл. 38 и 39.
(2) В случай на непълнота на заявените 
данни или при липса на някой от документите 
по ал. 1 ДФЗ – РА, уведомява кандидата, който 
може да отстрани допуснатите непълноти в 
срока и при условията по чл. 11 от Наредба 
№ 5 от 27.02.2009 г. 
Чл. 48. Земеделски стопани, които не по­
дадат „Заявление за плащане“ по време на 
поетия ангажимент по съответното направ­
ление, възстановяват получената финансова 
помощ съгласно чл. 15, ал. 4 и се изключват 
от подпомагане по съответното направление.
Г л а в а  о с м а
СИСТЕМА ЗА ВЪВЕЖДАНЕ НА ДАННИ 
ОТ ВЪНШНИ ИНСТИТУЦИИ 
Чл. 49. (1) Държавен фонд „Земеде­
лие“ – Разплащателна агенция, създава и 
поддържа електронна система, в която кон­
тролиращите лица въвеждат данни за извър­
шените през текущата година проверки.
(2) Данните по ал. 1 се въвеждат в Сис­
темата за въвеждане на данни от външни 
институции (СВДВИ) в срок до 30 октомври 
на годината, за която се отнасят.